ഭാരതപ്പുഴയില് ഒഴുക്കില്പ്പെട്ട് കാണാതായ മെഡിക്കല് വിദ്യാര്ഥികളില് ഒരാളുടെ മൃതദേഹം കിട്ടി പാലക്കാട്: വാണിയംകുളത്ത് ഭാരതപ്പുഴയില് ഒഴുക്കില്പ്പെട്ട് കാണാതായ മെഡിക്കല് വിദ്യാര്ഥികളില് ഒരാളുടെ മൃതദേഹം കണ്ടെത്തി. ചെറുതുരുത്തി പാലത്തിന് സമീപം നടത്തിയ തെരച്ചിലിലാണ് മൃതദേഹം കിട്ടിയത്. തൃശൂര് സ്വദേശി മാത്യു എബ്രഹാമിന്റെ മൃതദേഹമാണ് കിട്ടിയത്. നേവിയുടെ സഹായത്തോടെ നടത്തിയ തെരച്ചിലിലാണ് മൃതദേഹം കണ്ടെത്തിയത്. വാണിയംകുളത്തെ സ്വകാര്യ മെഡിക്കല് കോളെജില് വിദ്യാര്ഥികളായ ആലപ്പുഴ സ്വദേശി ഗൗതം കൃഷ്ണ 23, ചേലക്കര സ്വദേശി മാത്യു എബ്രഹാം 23 എന്നിവരാണ് ഞായറാഴ്ച വൈകിട്ട് ഒഴുക്കില്പ്പെട്ടത്. കനത്ത മഴയും പുഴയിലെ ഒഴുക്ക് കൂടിയതും രക്ഷാപ്രവര്ത്തനത്തിന് പ്രതിസന്ധി സൃഷ്ടിച്ചിരുന്നു. മെഡിക്കല് കോളെജിലെ അവസാന വര്ഷ എംബിബിഎസ് വിദ്യാര്ഥികളാണ് യുവാക്കള്.